Official Journal L 103 , 06/05/1995 P. 0020 - 0021



Ir-Regolament tal-Kummissjoni (KEE) Nru 1021/95 tal-5 ta' Mejju 1995 li jemenda Regolament (KEE) Nru 890/78 illi jistipula regoli dettaljati għaċ-ċertifikazzjoni ta' ħops (Test b'relevanza ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jwaqqaf il-Komunitajiet Ewropej, Wara li kkunsidrat ir-Regolament tal-Kunsill (KEE) Nru 1696/71 tas-26 ta' Lulju 1971 dwar l-organizzazzjoni komuni tas-suq tal-ħops [1], kif emendat permezz ta' l-Att ta' Adeżjoni ta' l-Awstrija, il-Finlandja u l-Isvezja, u r-Regolament (KE) Nru 3290/94 [2], u in partikolari l-Artikolu 2(5) ta' l-istess Regolament, Billi bħala konsegwenza ta' l-Adeżjoni ta' l-Awstrija, il-Finlandja u l-Isvezja, ir-Regolament tal-Kummissjoni (KEE) Nru 890/78 [3], kif l-aħħar emendat permezz tar-Regolament (KE) Nru 852/94 [4], għandu jiġi aġġustat; Billi il-miżuri illi jipprovdi għalihom dan ir-Regolament huma konformi ma’ l-opinjoni tal-Kumitat ta' Ġestjoni tal-Ħops, ADOTTAT DAN IR-REGOLAMENT: L-Artikolu 1 Regolament (KEE) Nru 890/78 huwa emendat kif ġej: 1. L-Artikolu 5a huwa mibdul b'dan li ġej: "L-Artikolu 5a Iċ-ċertifikat illi jagħmel referenza għalih l-Artikolu 5 tar-Regolament (KEE) Nru 1784/77 għandu jinkludi mill-inqas wieħed mis-segwenti testi, applikat mill-awtorità illi jkollha poter twettaq tali ċertifikazzjoni: - Produit certifié — Règlement (CEE) no 890/78, - Certificeret produkt — Forordning (EØF) nr. 890/78, - Zertifiziertes Erzeugnis — Verordnung (EWG) Nr. 890/78, - Πιστοποιημένο προϊόν — Κανονισμός (EOK) αριθ. 890/78, - Producto certificado — Reglamento (CEE) no 890/78, - Certified product — Regulation (EEC) Nru 890/78, - Prodotto certificato — Regolamento (CEE) n. 890/78, - Gecertificeerd produkt — Verordening (EEG) nr. 890/78, - Produto certificado — Regulamento (CEE) n.o 890/78, - Varmennettu tuote — Asetus (ETY) N:o 890/78, - Certifierad produkt — Foerordning (EEG) nr 890/78." 2. L-Artikolu 6(3) huwa mibdul b'dan li ġej: "3. Qabel l-1 ta' Settembru 1978, l-Istati Membri għandhom jikkomunikaw lill-Kummissjoni lista taċ-ċentri ta' ċertifikazzjoni u l-kodiċi għal kull ċentru. Fil-każijiet tal-Greċja, Spanja, il-Portugall u l-Awstrija, din l-informazzjoni għandha tiġi komunikata qabel tmiem ir-raba’xahar wara d-data ta' l-adeżjoni. Il-lista ta' dawn iċ-ċentri u n-numri tal-kodiċi tagħhom għandhom jiġu pubblikati fil-Ġurnal Uffiċjali tal-Komunitajiet Ewropej. Lista aġġornata għandha tiġi pubblikata kull sena." 3. L-Artikolu 11 huwa mibdul b'dan li ġej: "L-Artikolu 11 Qabel l-1 ta' Settembru 1978, l-Istati Membri għandhom jikkomunikaw lill-Kummissjoni lista taż-żoni jew ir-reġjuni ta' produzzjoni illi jagħmel referenza għalihom l-Artikolu 6(1) tar-Regolament (KEE) Nru 1784/77. Fil-każijiet tal-Greċja, Spanja, il-Portugall u l-Awstrija, dina l-informazzjoni għandha tiġi komunikata qabel tmiem ir-raba’ xahar wara d-data ta' l-adeżjoni." 4. Punt 2 ta' l-Anness III huwa mibdul b'dan li ġej: "B | għall-Belġju | DK | għad-Danimarka | D | għall-Ġermanja | GR | għall-Greċja | ES | għal Spanja | FR | għal Franza | IRL | għall-Irlanda | IT | għall-Italja | L | għal-Lussemburgu | NL | għall-Olanda | OE | għall-Awstrija | P | għall-Portugall | FIN | għal-Finlandja | S | għall-Isvezja | UK | għar-Renju Unit." | L-Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika mill-1 ta' Jannar 1995. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-5 ta' Mejju 1995. Għall-Kummissjoni Franz Fischler Membru tal-Kummissjoni [1] ĠU L 175, ta' l-4.8.1971, p. 1. [2] ĠU L 349, tal-31.12.1994, p. 105. [3] ĠU L 117, tad-29.4.1978, p. 43. [4] ĠU L 98, tas-16.4.1994, p. 22. --------------------------------------------------